Eanan- ja vuovdedoalloministeriija

Cealkámušbivdda

VN/11509/2020

**CEALKÁMUŠBIVDDA DEANU LUOSSANÁLIID DIKŠUNPLÁNAS**

**Láidehus**

Deanu guolástansoahpamuša (SopS 41/2017) 4 artihkkala mielde Suopma ja Norga ráhkadit ovttasbarggus Deanu luossanáliid dikšunplána, mainna dorvvastuvvo biologalaš máŋggahámatvuohta ja náliid suvdilis geavaheapmi. Seamma artihkkalis lea mearriduvvon maiddái dikšunplána sisdoalus.  Dikšunplána laktása Deanu guolástansoahpamuša ollašuhttimii ee. árvvoštaladettiin luossanáliid geavaheami suvdilisvuođa ja divššu rievdadusdárbbuid Deanu guolástansoahpamuša mearrádusaid mielde soahpamuša 3, 6-7 ja 12 artihkkalat.

**Duogáš**

Dikšunplánii leat čáhkaduvvon valjit dieđut ee. Deanu guollebivdui guoskevaš Suoma ja Norgga láhkaásaheamis, guolástanhálddahusas ja luossanáliid divššu čovdosiin. Iešguđet oalgejogaid dieđut náliid dilis ja ovdáneamis ja doaibmabidjoevttohusain leat plána logus 6. Logus 7 leat govviduvvon Deanu guolástansoahpamuša čuovvumušat iešguđet čanusjoavkkuide.

**Mihttomearit**

Suoma ja Norgga oktasaš Deanu luossanáliid dikšunplána galget nannet guolástanlága 34 § mielde riikkaviidosaš guolleriggodagaid dikšunplánan, mii galgá vuhtiiváldojuvvot areála geavahan- ja dikšunplána ráhkadeamis ja ollašuhttimis.
Eanan- ja vuovdedoalloministeriija nanne gárvves plána Deanu guolástansoahpamuša fápmuibidjanlága (176/2017) 6 § mielde.

**Vástidanrávvagat vuostáiváldiide**

Cealkámuša bivdet addit vástidemiin lausuntopalvelu.fi:s almmustahttojuvvon cealkámušbivdagii. Vai sáhttá addit cealkámuša, vástideaddji galgá registreret ja čálihit iežas sisa lausuntopalvelu.fi-siidduide. Cealkámuša ii dárbbaš sáddet sierra šleađgapoasttain dahje poasttain. Dárkilut rávvagat bálvalusa geavaheami várás leat lausuntopalvelu.fi-siidduin Ohjeet > Käyttöohjeet. Čujuhusas lausunto.om@om.fi sáhttá bivdit doarjaga bálvalusa atnuiváldimii.

Juos ehpet sáhte addit cealkámušadet lausuntopalvelu.fi:s, cealkámuša sáhttá doaimmahit maiddái vuosttaš sajis šleađgapoasttain čujuhussii kirjaamo@mmm.fi dahje reiven čujuhussii Maa- ja metsätalousministeriö, PL 30, 00023 VALTIONEUVOSTO. Elektrovnnalaš cealkámušat galget doaimmahuvvot pdf-, Word- dahje rtf-hámis.

Dát cealkámušbivdda lea sáddejuvvon dušše elektrovnnalažžan. Cealkámušaid sáhttet sáddet maiddái earát, go juogadeamis máinnašuvvon oassebealit.

**Áigetávval**

Eanan- ja vuovdedoalloministeriija bivdá cealkámušadet Deanu luossanáliid dikšunplána hápmosis, mii lea mielddusin.
Cealkámušaid bivdet sáddet maŋemustá 15.9.2020
Davvisámegielat jorgalus cealkámušbivdagis lasihuvvo dáid siidduide, go dat lea válmmaš.

**Válmmaštallit**

Lassedieđuid addá ráđđádalli virgeolmmoš Tapio Hakaste (0295162152), šleađgapoasta: ovdanamma.goargu@mmm.fi

**Liŋkkat**

<https://www.finlex.fi/fi/sopimukset/sopsteksti/2017/20170042> - Deanu guolástansoahpamuš

<https://www.finlex.fi/fi/sopimukset/sopsteksti/2017/20170041> - Láhka guollebivddus Deanu čázádagain Norggain dahkkojuvvon soahpamuša láhkaásaheami suorgái gullevaš mearrádusaid fápmuibidjamis ja heiveheamis (originála teaksta)

<http://www.luke.fi/tenojoen_tutkimusryhma> - Liŋka Deanu luossanáliid dutkanjoavkku siidduide, gos sáhttá oažžut Deanu luossanáliid dilli -raporttaid jagiid 2011-2019. Giellaveršuvnnat molsašuddet jahkásaččat.

**Mildosat**

Tana mngmt plan FI-NO (draft April 2020).pdf -Deanu luossanáliid dikšunplána hámus

**Cealkámuššadet Deanu luossanáliid dikšunplánas**

Sáhttibehtet čállit cealkámušadet teakstalođái, mii lea vuolábealde.

**Máinnašehket guđe lohkui dikšunplánas din kommeanta guoská**

Hakaste Tapio

Eanan- ja vuovdedoalloministeriija